text: Drone-optagelser: Se en af Danmarks største gift-sager fra luften
  19 november 2014 kl. 13.06
  Region Syddanmark har onsdag genoptaget oprydningen efter en af danmarkshistoriens største giftforureninger. Se oprensning fra luften her.
  Grindstedværket deponerede i årene fra 1956-1973 sit spildevand og kemiske affald fra produktion af vitaminer og lægemidler i Kærgården, og siden tresserne har forureningen af området været så massiv, at der har været forbud mod at færdes i området og bade ved de nærliggende strandområder.
  Medarbejderne, der deltager i oprensningen af forureningen, er af hensyn til egen sikkerhed underlagt en lang række krav og skal bl.a. bære beskyttelsesdragter, når de arbejder i området.
  Se Region Syddanmarks egne optagelser fra i dag lavet med drone over området her. Varighed 1:42 min.
  